พระราชกฤษฎีกาพระราชกฤษฎีกาควบคุมโภคภัณฑ์(ฉบับที่ ๑๑)พ.ศ.๒๕๔๓------------- ภูมิพลอดุลยเดช ป.ร. ให้ไว้ ณ วันที่ ๑๔ กรกฎาคม พ.ศ. ๒๕๔๓ เป็นปีที่ ๕๕ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่า โดยที่เป็นการสมควรกำหนดวิธีการควบคุมโภคภัณฑ์บางชนิดในท้องที่บางแห่งเพื่อสวัสดิภาพของประชาชน อาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๕ แห่งพระราชบัญญัติควบคุมโภคภัณฑ์ พ.ศ. ๒๔๙๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้ มาตรา๑ พระราชกฤษฎีกานี้เรียกว่า"พระราชกฤษฎีกาควบคุมโภคภัณฑ์ (ฉบับที่ ๑๑) พ.ศ. ๒๕๔๓" มาตรา๒พระราชกฤษฎีกานี้ให้ใช้บังคับตั้งแต่วัดถัดจากวันประกาศในราชกิจจานุเบกษาเป็นต้นไป มาตรา๓ ให้โภคภัณฑ์ควบคุมตามกฎกระทรวงฉบับที่ ๒๑ (พ.ศ. ๒๕๔๓) ออกตามความในพระราชบัญญัติควบคุมโภคภัณฑ์ พ.ศ. ๒๔๙๕เป็นโภคภัณฑ์ที่ถูกควบคุมตามวิธีการที่กำหนดไว้ในพระราชกฤษฎีกานี้และภายในท้องที่ที่ระบุไว้ในบัญชีท้ายพระราชกฤษฎีกานี้ มาตรา๔ ห้ามมิให้ผู้ใดนำ ขนย้าย จำหน่ายมีไว้ในครอบครอง ใช้ หรือเปลี่ยนแปลงสภาพซึ่งโภคภัณฑ์ตามพระราชกฤษฎีกานี้เว้นแต่จะได้รับหนังสืออนุญาตจากผู้ว่าราชการจังหวัดแห่งท้องที่ การยื่นคำขออนุญาตตามวรรคหนึ่งให้ยื่น ณ สำนักงานพาณิชย์จังหวัดแห่งท้องที่ การนำหรือการขนย้ายโภคภัณฑ์ตามพระราชกฤษฎีกานี้แต่ละครั้งต้องได้รับหนังสืออนุญาตทุกครั้งและผู้นำหรือขนย้ายต้องนำหนังสืออนุญาตนั้นกำกับการนำหรือการขนย้ายไปด้วยทุกครั้ง หนังสืออนุญาตตามวรรคหนึ่งให้เป็นไปตามแบบที่อธิบดีกรมการค้าภายในกำหนด มาตรา๕ หนังสืออนุญาตให้จำหน่าย มีไว้ในครอบครอง ใช้ หรือเปลี่ยนแปลงสภาพซึ่งโภคภัณฑ์ตามพระราชกฤษฎีกานี้ ให้ใช้ได้จนถึงวันที่๓๑ ธันวาคม ของปีที่ออกหนังสืออนุญาต ถ้าผู้ที่ได้รับหนังสืออนุญาตตามวรรคหนึ่งประสงค์จะขอต่ออายุหนังสืออนุญาตให้ยื่นคำขอก่อนหนังสืออนุญาตสิ้นอายุและเมื่อได้ยื่นคำขอแล้วให้ประกอบกิจการต่อไปได้จนกว่าผู้ว่าราชการจังหวัดจะสั่งไม่อนุญาตให้ต่ออายุหนังสืออนุญาตนั้น การสั่งไม่อนุญาตตามวรรคสองให้ผู้ว่าราชการจังหวัดออกคำสั่งเป็นหนังสือและแจ้งให้ผู้ยื่นคำขอกระทำการใด ๆเพื่อมิให้โภคภัณฑ์ตามที่ระบุไว้ในคำขอต่ออายุหนังสืออนุญาตอยู่ในเขตท้องที่ที่ระบุไว้ในบัญชีท้ายพระราชกฤษฎีกานี้ทั้งนี้ ภายในสิบห้าวันนับแต่วันที่ได้รับหนังสือแจ้งคำสั่งไม่ต่ออายุหนังสืออนุญาตดังกล่าวและเมื่อได้ดำเนินการเป็นประการใดแล้ว ให้ผู้ยื่นคำขอมีหนังสือแจ้งให้ผู้ว่าราชการจังหวัดทราบด้วย มาตรา๖ผู้ใดมีโภคภัณฑ์ตามพระราชกฤษฎีกานี้ไว้ในครอบครองก่อนวันที่พระราชกฤษฎีกานี้ใช้บังคับให้ยื่นคำขออนุญาตมีไว้ในครอบครองภายในสามสิบวันนับแต่วันที่พระราชกฤษฎีกานี้ใช้บังคับหากผู้ว่าราชการจังหวัดแห่งท้องที่เห็นควรไม่อนุญาตให้นำความในมาตรา ๕ วรรคสาม มาใช้บังคับโดยอนุโลม มาตรา๗โภคภัณฑ์ตามพระราชกฤษฎีกานี้ของส่วนราชการ รัฐวิสาหกิจและหน่วยงานอื่นของรัฐไม่อยู่ในบังคับแห่งพระราชกฤษฎีกานี้ มาตรา๘ให้รัฐมนตรีว่าการกระทรวงมหาดไทยและรัฐมนตรีว่าการกระทรวงพาณิชย์รักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี[ดูข้อมูลจากภาพกฎหมาย]+-----------------------------------------------------------------------------------------------------+หมายเหตุ :- เหตุผลในการประกาศใช้พระกฤษฎีกาฉบับนี้ คือเนื่องจากได้มีการนำสารกาเฟอีนไปใช้เป็นส่วนผสมในการผลิตยาเสพติดให้โทษประเภท ๑ซึ่งเป็นยาเสพติดให้โทษชนิดร้ายแรง อันเป็นการทำลายสวัสดิภาพของประชาชนและปัจจุบันได้มีการระบุให้เป็นโภคภัณฑ์ควบคุมแล้วตามกฎกระทรวง ฉบับที่ ๒๑ (พ.ศ. ๒๕๔๓)ออกตามความในพระราชบัญญัติควบคุมโภคภัณฑ์ พ.ศ. ๒๔๙๕ ดังนั้นเพื่อป้องกันมิให้มีการนำโภคภัณฑ์ควบคุมดังกล่าวไปใช้เป็นส่วนผสมในการผลิตยาเสพติดให้โทษสมควรกำหนดวิธีการควบคุมและวางระเบียบในการนำขนย้าย จำหน่าย มีไว้ในครอบครอง ใช้หรือเปลี่ยนแปลงสภาพซึ่งโภคภัณฑ์ควบคุมดังกล่าวในท้องที่บางแห่งจึงจำเป็นต้องตราพระราชกฤษฎีกานี้[รก.๒๕๔๓/๖๙ก/๓/๒๕ กรกฎาคม ๒๕๔๓] สุรินทร์ / แก้ไข ๒๖/๐๗/๒๕๔๔